CELEX: 62006CA0002
Language: da
Date: 2008-02-12 00:00:00
Title: Sag C-2/06: Domstolens dom (Store Afdeling) af 12. februar 2008 — Willy Kempter KG mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg — Tyskland) (Udførsel af kvæg — eksportrestitutioner — endelig forvaltningsafgørelse — fortolkning af en dom afsagt af Domstolen — virkning af præjudiciel dom, der afsiges af Domstolen efter denne afgørelse — genoptagelse og omgørelse — tidsmæssige begrænsninger — retssikkerhed — samarbejdsprincippet — artikel 10 EF)

29.3.2008   
            
            
               DA
            
            
               Den Europæiske Unions Tidende
            
            
               C 79/3
            
         Domstolens dom (Store Afdeling) af 12. februar 2008 — Willy Kempter KG mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg — Tyskland)
   (Sag C-2/06) (1)
   
   (Udførsel af kvæg - eksportrestitutioner - endelig forvaltningsafgørelse - fortolkning af en dom afsagt af Domstolen - virkning af præjudiciel dom, der afsiges af Domstolen efter denne afgørelse - genoptagelse og omgørelse - tidsmæssige begrænsninger - retssikkerhed - samarbejdsprincippet - artikel 10 EF)
   (2008/C 79/03)
   Processprog: tysk
   Den forelæggende ret
   Finanzgericht Hamburg
   Parter i hovedsagen
   
      Sagsøger: Willy Kempter KG
   
      Sagsøgt: Hauptzollamt Hamburg-Jonas
   Sagens genstand
   Anmodning om præjudiciel afgørelse — Finanzgericht Hamburg — fortolkning af EF-traktatens artikel 10, således som fortolket i Domstolens dom af 13. januar 2004 i sag C-453/00, Kühne & Heinz — et forvaltningsorgans genoptagelse og omgørelse af en endelig forvaltningsafgørelse for at tage hensyn til en fortolkning af den relevante fællesskabsbestemmelse, som EF-Domstolen i mellemtiden har foretaget, når afgørelsens adressat ikke under sagen ved den første nationale domstol har gjort gældende, at denne bestemmelse er blevet tilsidesat, og når han først fremsatte sin anmodning om genoptagelse 21 måneder efter afsigelsen af denne dom
   Konklusion
   
               1)
            
            
               Inden for rammerne af en sag ved et forvaltningsorgan vedrørende en anmodning om genoptagelse af en forvaltningsafgørelse, der er blevet endelig som følge af en dom afsagt af en ret, der traf afgørelse som øverste instans, og denne dom i betragtning af en efterfølgende praksis fra Domstolen er baseret på en urigtig fortolkning af fællesskabsretten, er det ifølge fællesskabsretten ikke et krav, at sagsøgeren i hovedsagen har gjort fællesskabsretten gældende under den nationale retssag, han har anlagt til prøvelse af denne afgørelse.
            
         
               2)
            
            
               Fællesskabsretten fastsætter ikke nogen tidsfrist for fremsættelse af en anmodning om genoptagelse af en endelig forvaltningsafgørelse. Medlemsstaterne kan således frit fastsætte rimelige frister i overensstemmelse med fællesskabsprincipperne om effektivitet og ækvivalens.
            
         
      (1)  EUT C 60 af 11.3.2006.